Llant tlawin i fettlen seksu s ufus, ad grent awren ɣer tbaqit, ad selxasent s waman, syin akkin ad ferrunt daɣen awren, imiren ad tsɛeddint deg uɣerbal amcarcar, mbaɛd ad terrent saqcar, di taggara d aɣerbal n tuṭfa, anda ara d yefk seksu, ma d ayen ara d yegrin di lqaɛ n tbaqit qqaren-as taftalt, ad terrent ad ifuṛ di tasilt akked d teseksutt, mi id ifuṛ ad tesɛeddint deg uɣerbal seyin akkin ad terrent ad ifesser mi iqur ad tsifent s sin iɣerbalen, yiwen daɣerbal n uqaccer, wiss sin ad t-id zwint s tɣerbalt.